open-index/open-wikipedia-markdown huggingface dataset:
התזמורת הסימפונית של אנטוורפן

**התזמורת הסימפונית של אנטוורפן** היא תזמורת סימפונית בלגית, שמשכן הקבע העיקרי שלה הוא באנטוורפן. התזמורת נוסדה ב-1956 בשם "הפילהרמונית של אנטוורפן" ופועלת בחסות ממשלת פלנדריה. מארק אלברכט הא המנצח הראשי המיועד, ומנהל התזמורת הוא האנס וגה.

## אולמות קונצרטים
התזמורת הסימפונית של אנטוורפן מופיעה בכמה אולמות קונצרטים ברחבי בלגיה.
* אנטוורפן - "אולם המלכה אליזבת", "דזינגל", "דה רומא", "הקתדרלה של גברתנו".
* בריסל - Paleis voor Schone Kunsten ("מרכז האמנויות")
* ברוז' - Concertgebouw Bruges
* גנט - De Bijloke Muziekcentrum

## מנצחים ראשיים
פיליפ הרווחה היה המנצח הראשי (*chef-dirigent*) משנת 1998 עד 2002 וכיום הוא מכהן כ"מנצח עליון" (*Hoofddirigent*). ב-2008 התמנה יאפ ואן זביידן כמנצח הראשי, ובמקביל המנצח האנגלי מרטין בראבינס היה מנצח משנת 2009 עד 2013.

### מנצחי עבר
* אדוארד פליפס (1961 - 1970)
* אנריקה חורדה (1970 - 1975)
* אנדרה ונדרנוט (1975 - 1983)
* אמיל טוצ'קרוב (1983 - 1986)
* גינתר ניוהולד (1986 - 1991)
* מוהאי טאנג (1991 - 1995)
* גרנט לואלין (1995 - 1998)
* פיליפ הרווחה (1998 - 2002)
* דניאל קלגארי (2002 - 2008)
* יאפ ואן זביידן (2008 - 2011)
* אדו דה וארט (2011 - 2016)
* אלים צ'אן (2019 - 2024)
* מארק אלברכט (מיועד, צפוי לנצח מסתיו 2026)

## שמות עבר
* Vzw De Philharmonie - 1955–1983
* De Filharmonie van Vlaanderen - 1983–1985
* Koninklijk Filharmonisch Orkest van Vlaanderen - 1985–2002
* הפילהרמונית המלכותית של פלנדריה (de Filharmonie - Royal Flemish Philharmonic) - 2002–2017  
*החל מ-2017  -  התזמורת הסימפונית של אנטוורפן

## קישורים חיצוניים
* 


* J.B. van Benthem, Instituut voor Nederlandse Geschiedenis, Dutch-language online biography of Eduard Flipse


## הערות שוליים




אנטוורפן
קטגוריה:מוזיקה בלגית
קטגוריה:אנטוורפן
קטגוריה:להקות שהוקמו בשנת 1956
אליפות העולם בשחייה 1982

**[[אליפות העולם בשחייה|אליפות העולם]] הרביעית בשחייה** נערכה בגואיאקיל, אקוודור ב-29 ביולי - 8 באוגוסט 1982. האליפות כללה את ארבעת המקצועות האולימפיים: שחייה, קפיצה למים, שחייה צורנית וכדורמים, בהשתתפות 848 ספורטאים, מ-52 מדינות.

שחייניות מזרח גרמניה () חזרו לשלוט בבריכת השחייה ולקחו 11 מדליות זהב מתוך 14. השחיינים האמריקאים () אומנם ניצחו במרבית המשחים אך לא בצורה גורפת, 6 זהב מתוך 15 מדליות.

**[[ארצות הברית]]** () ניצחה בתחרות כולה על חודה של מדליית זהב אחת. 13 מול 12 של מזרח גרמניה ().

## שחייה
### שחיינים בולטים
#### נשים
השחייניות הבולטות בתחרות היו: בירגיט מיינקה (), זכתה ב-4 מדליות מהן 3 זהב ו-1 כסף, קריסטין אוטו (), זכתה ב-3 מדליות זהב (2 בשליחות), פטרה שניידר (), זכתה ב-2 מדליות זהב במשחי מעורב אישי ומדליית כסף אחת ואוטה גווינגר (), זכתה ב-2 מדליות זהב ו-2 מדליות כסף. מרי טי מאהר מארצות הברית () זכתה ב-3 מדליות, 1 זהב, 2 כסף. אנמארי ורסטאפן () זכתה ב-3 מדליות אחת מכל סוג.
#### גברים
השחיינים הבולטים בתחרות היו ולדימיר סלניקוב (), זכה ב-2 מדליות זהב במשחי החתירה הארוכים ומדליית כסף קבוצתית. ראודי גיינס () זכה ב-5 מדליות, מספר המדליות הרב ביותר, 3 מהן זהב אך במשחי שליחים ו-2 כסף במשחים אישיים. ריק קארי () זכה ב-3 מדליות (2 זהב ו-1 כסף). מיכאל גרוס () זכה ב-4 מדליות, 1 זהב, 1 כסף ו-2 מדליות ארד במשחי שליחים.

### שיאי עולם
באליפות נקבעו 7 שיאי עולם (3 לנשים ו-4 לגברים). נוסף לכך, נקבעו 16 שיאי תחרות חדשים (6 לנשים ו-10 לגברים).

#### נשים
*קורנליה זירך () קבעה שיא עולם חדש במשחה ל-200 מטר גב בתוצאה של 2:09.91 דקות.
*פטרה שניידר () קבעה שיא עולם חדש במשחה ל-400 מטר מעורב אישי בתוצאה של 2:36.10 דקות.
*רביעיית השליחות ממזרח גרמניה () קבעה שיא עולם חדש במשחה ל-4x100 מטר מעורב בתוצאה של 4:05.88 דקות.

#### גברים
*ויקטור דייוויס () קבע שיא עולם חדש במשחה ל-200 מטר חזה בתוצאה של 2:14.77 דקות.
*ריקרדו פראדו () קבע שיא עולם חדש במשחה ל-400 מטר מעורב אישי בתוצאה של 4:19.78 דקות.
*הרביעייה האמריקאית () קבעה שיא עולם חדש במשחה ל-4x100 מטר חופשי בתוצאה של 3:19.26 דקות.
*הרביעייה האמריקאית () קבעה שיא עולם חדש במשחה ל-4x100 מטר מעורב בתוצאה של 3:40.84 דקות.

### נשים

### גברים

## קפיצה למים
### נשים

### גברים

## שחייה צורנית

## כדורמים
### גברים

## ישראל () באליפות העולם בשחייה
### שחייה
5 שחיינים ייצגו את ישראל באליפות.

#### גברים

## טבלת המדליות

## קישורים חיצוניים
* כל התוצאות באליפות העולם בשחייה 1982

1982
קטגוריה:1982 בספורט
קטגוריה:תחרויות ספורט באקוודור
קטגוריה:גואיאקיל
אנריקה חורדה

**אנריקה חורדה** (בספרדית: **Enrique Jordá**, 24 במרץ 1911 – 18 במרץ 1996) היה מנצח ספרדי-אמריקאי. חורדה נולד בסן סבסטיאן שבספרד ובהמשך קיבל אזרחות של ארצות הברית.

אחרי שניצח במדריד, קייפטאון ואנטוורפן, כיהן חורדה כמנהל מוזיקלי של התזמורת הסימפונית של סן פרנסיסקו משנת 1954 עד 1963. בסן פרנסיסקו ערך כמה הקלטות סטריאו לחברת RCA ויקטור, ב-1957 ו-1958. הקלטותיו האחרונות עם התזמורת היו לחברת CRI בשנת 1962. במהלך סיור הקונצרטים של התזמורת באירופה בשנת 1973 התאחדו נגניה עם חורדה בפעם האחרונה. 

אנריקו חורדה הוא מחבר הספר הפופולרי בספרדית בנושא ניצוח, (El director de orquesta ante la partitura). חורדה מת בגיל 84 בבריסל שבבלגיה לאחר מחלה של חודשיים, שהייתה קשורה בעירוי דם.

## קישורים חיצוניים

קטגוריה:מהגרים מספרד לארצות הברית
קטגוריה:מוזיקאים ספרדים
קטגוריה:מנצחים אמריקאים
קטגוריה:אמריקאים שנולדו ב-1911
קטגוריה:אמריקאים שנפטרו ב-1996
Avenged Sevenfold (אלבום)

**Avenged Sevenfold** הוא אלבום האולפן הרביעי של להקת המטאל האמריקאית Avenged Sevenfold, שיצא בפברואר-אפריל 2007 על ידי חברת התקליטים וורנר-ברוס.

נכון להיום, האלבום נמכר בלמעלה מ-550,000 עותקים בארצות הברית, ולמעלה מ-1,000,000 עותקים ברחבי העולם.
ב-23 בספטמבר 2008, האלבום אושר כאלבום זהב על ידי RIAA.

ז'אנר האלבום מוגדר כהארד רוק והבי מטאל. ניתן לראות כי עם השנים, סגנון הלהקה, שהתחילה כלהקת מטאלקור, הולך ומתמתן, לאחר ששני אלבומיה הראשונים הוגדרו כמטאלקור, אלבומה השלישי הכיל רצועות בסגנון הבי מטאל, ואלבומה הרביעי משלב אלמנטים של הארד רוק.

אלבום זה, בניגוד לשאר אלבומי הלהקה, הוא הפקה עצמית של חברי הלהקה.

## רשימת השירים באלבום



* בגרסת הiTunes של האלבום יש בונוס של השיר "Almost Easy" בגרסת Jam Along, מקוצרת יותר.
* בנוסף, בגרסת ה־iTunes, מופיע "Bat Country" גם בגרסת ההופעה החיה בניו יורק.

## סינגלים

## השתתפו באלבום
* M. Shadows (מטאו צ'ארלס סאנדרס) – סולן, קלידים.
* סיניסטר גייטס (בריאן הלוויין האנר) – גיטריסט ראשי וקולות.
* זאקי ונג'נס – גיטרת ליווי וקולות.
* ג'וני כרייסט – גיטרת באס וקולות.
* The Rev (ג'יימס [ג'ימי] אוון סוליוון) – תופים וקולות.

## קישורים חיצוניים

קטגוריה:אלבומים באנגלית
קטגוריה:אלבומי פלטינה בארצות הברית
אדוארד פליפסה

**אדוארד פְליפּסֶה** (בהולנדית: **Eduard Flipse**; 26 בפברואר 1896, ויסנקרקה – 12 בספטמבר 1973, ברדה) היה מנצח, מלחין ופסנתרן הולנדי. פליפסה נודע כמי שעידד ותמך ביצועי יצירות של מלחינים הולנדיים אחרים, כגון לאוֹן אוֹרתֶל. פליפסה הכין את המקהלה לאחד הביצועים המוקדמים ביותר של האורטוריה "משתה בלשצאר" מאת ויליאם וולטון. הוא היה המנצח ההולנדי הראשון שהעלה את פולחן האביב של איגור סטרווינסקי ואת הקונצ'רטו לכינור של אלבן ברג לביצוע תזמורתי.

## ביוגרפיה
אדוארד פליפס נולד במחוז זיילנד לקורנליס פליפסה שהיה חייט ומוזיקאי שהיה נגן עוגב ומנהל מוזיקלי. אדוארד פליפסה היה לעיתים מנגן על כלי העוגב של אביו בכנסייה ונתגלה בעל כישרון יוצא דופן באלתור. בנוסף הוא ניגן בקלרינט בתזמורת של אביו. בין השנים 1908-1913 הוא למד מוזיקה בחוס עם אוטו ליס שהכיר לו מלחינים צרפתים מודרניים כגון קלוד דביסי ומוריס ראוול.

פליפסה התמנה ל"מנצח השני" (*"tweede dirigent"*) של התזמורת הפילהרמונית של רוטרדם בשנת 1927 ובשנת 1930 היה למנצחה הראשי של התזמורת. בתפקידו זה נשאר עד 1962. הקלטותיו עם התזמורת כוללות ביצוע חי של הסימפוניה השישית של גוסטב מאהלר בפסטיבל הולנד של 1955. בשנותיו האחרונות ניצח פליפסה על הפילהרמונית של אנטוורפן (קודמתה של התזמורת הסימפונית של אנטוורפן, בשנים 1961 עד 1970.
[ממוזער|פליפסה, [1961.]]
פליפסה התחתן פעמיים. מנישואיו הראשונים בשנת 1923 ללואיז פרנסינה ויקטוריה של נולד לו בן. הנישואים הסתיימו בגירושין בשנת 1940. בשנת 1942 התחתן בשנית, עם מרחרייטה קורנליה ברודרס.

## לקריאה נוספת
* J. Kosten, **''Eduard Flipse. De glorie is voor zweet te koop'',** Spijkenisse, 1996 

## קישורים חיצוניים


* J.B. van Benthem, Instituut voor Nederlandse Geschiedenis, Dutch-language online biography of Eduard Flipse


## הערות שוליים

קטגוריה:מנצחים הולנדים
קטגוריה:הולנדים שנולדו ב-1896
קטגוריה:הולנדים שנפטרו ב-1973
מרטין בראבינס

**מרטין בראבינס** (באנגלית: **Martyn Brabbins**, נולד ב-13 באוגוסט 1959) הוא מנצח בריטי המשמש כמנהל המוזיקלי של האופרה האנגלית הלאומית. כיום המנהל המוזיקלי של התזמורת הסימפונית של מאלמה ושל התזמורת הסימפונית של הודו.

## ביוגרפיה

מרטין בראבינס נולד באנגליה והוא התחיל את דרכו המוזיקלית כנגן כלי נשיפה ממתכת. כילד, הוא ניגן תחילה בבריטון ולאחר מכן בטרומבון.

בראבינס למד בגולדסמית' קולג' של אוניברסיטת לונדון והמשיך את השתלמותו אצל איליה מוסין בקונסרבטוריון של לנינגרד. 
שמו של בראבינס הגיע לראשונה לתודעה הבינלאומית כשזכה בפרס הראשון בתחרות הניצוח בלידס בשנת 1988.

בין 1994 ל-2005 היה בראבינס מנצח ראשי חבר של התזמורת הסימפונית הסקוטית של ה-BBC. הוא התמנה למנצח הראשי של "סינפוניה 21" בשנת 1994. בשנים 2005-2007 היה מנהל מוזיקלי של פסטיבל המוזיקה של צ'לטנהם.בתקופת כהונתו בצ'לטנהם הקים הרכב חדש, "נגני הפסטיבל". בלידס יצר סדרה חדשה של מוזיקה קאמרית, "מוזיקה במעבר".

בראבינס גם עמד בראשו של קורס הדרכה למנצחים בראשית דרכם בפסטיבל סיינט מגנוס באורקני מאז 2002. הוא מכהן כמנצח אורח ראשי של התזמורת הסימפונית של אנטוורפן מ-2009 עד 2013.

## קישורים חיצוניים


* Intermusica agency biography of Martyn Brabbins
* Answers.com page on Martyn Brabbins
* DeFilharmonie, Flemish-language page on Martyn Brabbins


## הערות שוליים




קטגוריה:נגני כלי נשיפה ממתכת
קטגוריה:מנצחים בריטים
קטגוריה:בריטים שנולדו ב-1959
ג'ייסון מראז

**ג'ייסון מראז** (באנגלית: **Jason Mraz**; נולד ב-23 ביוני 1977) הוא זמר, מלחין ומשורר אמריקאי. סגנונו מושפע מרגאיי, פופ, רוק, פולק, ג'אז, בוסה נובה ומוזיקת היפ הופ.

ב-2002 הוציא מראז את אלבומו הראשון "Waiting for My Rocket to Come", אך הצלחתו החלה רק כשהוציא את אלבומו השני "Mr. A–Z" שיצא ב-2005 ומכר 125,000 עותקים בשלושה שבועות בלבד. חשיפתו הבינלאומית החלה כאשר יצא אלבומו השלישי "We Sing. We Dance. We Steal Things." שיצא ב-2008. האלבום מכר כשלושה מיליון עותקים ברחבי עולם. הסינגל המוכר ביותר שלו מהאלבום הוא "I'm Yours". השיר שבר שיא לאחר שנשאר 76 שבועות במצעד הבילבורד, זמן השהייה הרב ביותר לשיר במצעד זה.

קריירה 

צפוי להתחרות בעונה ה-32 של תוכנית המציאות האמריקאית "רוקדים עם כוכבים".

## חיים אישיים
הוא התארס לזמרת טריסטאן פריטימן, בחג המולד של 2010 ונפרדו כחצי שנה לאחר מכן. בעודו מאורס לפריטימן טען כי אין בכוונתו להינשא עד שלא יאושרו נישואים חד-מיניים בארצות הברית ויוענק שוויון אזרחי וחוקי, לדבריו, בנושא זה.

ב-25 באוקטובר 2015 פרסם מארז הודעה במדיה החברתית, שהתחתן באופן חשאי עם חברתו קריסטינה "טינה" קאראנו.62

בין השאר, מראז עוסק רבות בפעילות חברתית וכן זכה בפרסים על רקע פעילויותיו. הוא תומך בארגונים למען ילדים במדינות עולם שלישי וארגונים למען זכויות להט"ב. 

מראז הוא טבעוני נלהב, והתבטא בתקשורת לגבי השיפור שחווה בחייו האישיים בשל המעבר לטבעונות.

מראז נולד בווירג'יניה שבארצות הברית, אם כי לו גם אזרחות צ'כית, שכן סבו היגר לאמריקה משטחי המדינה בשנת 1915.

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:פעילים למען זכויות להט"ב בארצות הברית
קטגוריה:מתחרי רוקדים עם כוכבים (ארצות הברית)
קטגוריה:טבעונים אמריקאים
קטגוריה:זוכי פרס בחירת הנוער
קטגוריה:אמריקאים שנולדו ב-1977
סנטה מריה פורמוזה

**כנסיית סנטה מריה פורמוזה** (באיטלקית: **Santa Maria Formosa**) היא כנסייה בוונציה שבאיטליה.

## היסטוריה
הכנסייה הוקמה בשנת 1492 על יסודות של כנסייה שניצבה במקום במאה השביעית. הכנסייה תוכננה על ידי האדריכל מאורו קודוסי בסגנון הרנסאנס. 

מקור שמה של הכנסייה בהתגלות מריה במקום, כאישה יפה (formosa).

## תיאור הכנסייה
הכנסייה בנויה בצורת צלב לטיני. לכנסייה יוצאת דופן בכך שיש לה שתי חזיתות - חזית בסגנון הרנסאנס, הפונה אל התעלה, שנבנתה בשנת 1542, וחזית הפונה אל היבשה שנבנתה בשנת 1604 בסגנון הבארוק.

בכנסייה מוצגת היצירה "ברברה הקדושה" מעשה ידי פאלמה האב, הטריפטיכון "מדונה של מיזרקורדיה" מעשה ידי ברתולומאו ויואריני משנת 1473, "המדונה עם הילד ודומיניק הקדוש" מעשה ידי ג'ובאני בטיסטה טיפולו ו"הסעודה האחרונה" מעשה ידי לינדרו באסאנו.

## קישורים חיצוניים

מריה פורמוזה
דוד פנדל

הרב **דוד פֶנְדֶּל** (נולד בכ"א באלול ה'תשכ"א, 2 בספטמבר 1961) הוא ראש ישיבת ההסדר אפיקי דעת בשדרות וראש בית הדין לדיני ממונות בשדרות.

## ביוגרפיה

נולד וגדל בעיירה וסט המפסטד בלונג איילנד בניו יורק. אביו, הרב מאיר פנדל, היה רב בעיירה, ואחר כך מייסד ומנהל בית הספר הדתי שם.. סבו, אבי אמו, הוא הרב דב משה נמיאט, רב באנטוורפן ובגייטסהד ומחבר הספר "דברי משה, חתנו של הרב זבולון בריט, רבה של פלונגיאן.

בצעירותו, בעת שאביו ומשפחתו בילו שנת שבתון בארץ, למד בחטיבת הביניים של ישיבת חורב בשנת הלימודים תשל"ד – שנת מלחמת יום הכיפורים. עלה לישראל בגיל 17, למד בישיבות שעלבים, מרכז הרב ומיר ושירת בצה"ל בחיל התותחנים.

הרב פנדל הקים ועומד בראשות ישיבת אפיקי דעת בשדרות, המונה כ-600 תלמידים. כמו כן הקים שתי שלוחות, ישיבת "לב לדעת" בשדרות וישיבת דרך חיים בקריית גת. הרב פנדל הוא חבר באיחוד הרבנים למען ארץ ישראל.

הרב פנדל מתגורר בשדרות עם אשתו מכי, והם גידלו בעיר את שבעת ילדיהם. בטבח שבעה באוקטובר הקים בנו ד"ר גדליה פנדל חדר מיון מאולתר בכניסה ליישובו שובה, שטיפל בפצועים מיישובי האזור.

ביום ירושלים ה'תשס"ח הוענק לרב פנדל פרס מוסקוביץ' לציונות. בנימוקי ועדת הפרס נאמר כי הפרס הוענק לו

## קישורים חיצוניים
* הרב פנדל באתר פרס מוסקוביץ' לציונות
* שיעורי הרב פנדל באתר ישיבת ההסדר שדרות
* 
* 
* 
* כל הכתבות על הרב דוד פנדל, באתר ערוץ 7
* שיעורי ראש הישיבה באתר יוטיוב
* 

## הערות שוליים

קטגוריה:ראשי ישיבות הסדר
קטגוריה:זוכי פרס מוסקוביץ' לציונות
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:שדרות: רבנים
קטגוריה:בוגרי ישיבת ההסדר שעלבים
קטגוריה:בוגרי ישיבת מרכז הרב
קטגוריה:רבנים שקראו לסרב לפקודת פינוי שטחים
קטגוריה:בוגרי ישיבת מיר
קטגוריה:בוגרי ישיבת חורב-ירושלים
קטגוריה:ישראלים שנולדו ב-1961
מרקוס זיו

הלורד **מרקוס ג'וזף זיו** (באנגלית: **Marcus Joseph Sieff**; 2 ביולי 1913 – 23 בפברואר 2001), איש עסקים יהודי-בריטי ופעיל ציוני. יו"ר ונשיא מרקס אנד ספנסר ומכון ויצמן למדע ויועצו הצבאי של דוד בן-גוריון בעת מלחמת העצמאות. בנם של הלורד ישראל ורבקה זיו.

## ביוגרפיה
מרקוס זיו נולד במנצ'סטר למשפחתם הציונית של ישראל זיו ואשתו, רבקה, שהייתה בתו של מיכאל מרקס, מייסד בית המסחר מרקס אנד ספנסר. עוד בהיותו בן 4 נכח עם הוריו ודודו, הארי סאקר, בכינוס לכבוד הצהרת בלפור. בשנת 1929 ביקר לראשונה בארץ ישראל עם הוריו והמשיך לבקר בארץ, בחווילת המשפחה בתל מונד מעת לעת.

במלחמת העולם השנייה היה קולונל ארטילריה, נלחם בפלישת בעלות הברית לסיציליה ב-1943 (קרב עליו זכה בעיטור קצין מסדר האימפריה הבריטית). לאחר תום המלחמה היה מוצב במשך שנתיים בירושלים. במאי 1948 היה יועצו הצבאי של דוד בן-גוריון, תפקיד אותו מילא כשנתיים ובמסגרתו דאג לציוד צה"ל הצעיר, בזכות קשריו בצבא הבריטי ובצמרת הממון הבריטית. בשנת 1951 חזר לצמיתות לבריטניה, אם כי הרבה לבקר בישראל. ב-1963 נישא בפעם הרביעית בלונדון ללילי לבית מורצקי. לילי הייתה, כמו אמו של זיו, לפעילה מרכזית בויצו.

את דרכו בבית המסחר המשפחתי, מרקס אנד ספנסר, התחיל עוד ב-1934, כשולייה, למרות ייחוסו. לאחר 1951 קיבל לידיו את ניהול מחלקת המזון של הרשת והתקדם עד שהתמנה ליו"ר החברה ב-1972 וכיהן בתפקיד עד 1983. שנים אלה היו השנים שעיצבו את החברה מרשת בריטית לרשת רב-לאומית גדולה ומשגשגת. הוא הרחיב את מגוון מוצרי הרשת ודאג אישית לייצוג התעשייה הישראלית בחנויותיה. הוא טיפח קשרים עם ראשי תעשיית הטקסטיל הישראלית כגון לודז'יה וגוטקס, דב לאוטמן, גדעון אוברזון ועוד. בגין פעילותו לטובת התעשייה הישראלית קיבל ב-1979 פרס מיוחד מאת הנשיא יצחק נבון. לאחר שפרש זיו מתפקידו כיו"ר, נותר בתפקיד נשיא החברה עד מותו.

במקביל לתפקידו במרקס אנד ספנסר היה גם יו"ר מועצת המנהלים הבינלאומית של מכון ויצמן, שהוקם לזכר אחיו, דניאל זיו. כמו כן כיהן כיו"ר לשכת המסחר ישראל-בריטניה (שייסד) ונשיא המגבית היהודית המאוחדת.

ב-1980 מונה ללורד לכל ימי חייו והפך בכך ל"לורד זיו השני", לאחר אביו. ב-1984 הפך ליו"ר חברת הבת של הבנק הבינלאומי הראשון בלונדון ופעל לשכנוע אנשי עסקים יהודים בריטים כסמי שמעון, רוברט מקסוול וצ'ארלס ברונפמן להשקיע בחברות ישראליות.

בין השנים 1986–1993 כיהן כיו"ר הראשון של מועצת המנהלים של חברת ההפקה של העיתון הבריטי האינדפנדנט.

ביוני 1992 קיבל תואר דוקטור לשם כבוד מהאוניברסיטה העברית בירושלים.

בנו היחיד היה דוד זיו.

## לקריאה נוספת
* מרקוס זיו, **זכרונותיו של נשיא מרקס & ספנסר**, כתר ספרים, 1988

## קישורים חיצוניים
* קרן צוריאל הררי, הלורד זיו: תותחים ותחתונים, גלובס, 25 בפברואר 2001
* זכרונותיו של נשיא מרקס & ספנסר על ספרו האוטוביוגרפי
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לורדים לימי חייהם
קטגוריה:אנשי עסקים יהודים בריטים
קטגוריה:משפחות זיו-מרקס
קטגוריה:קצינים במסדר האימפריה הבריטית
קטגוריה:אצולה יהודית בריטית
קטגוריה:אזרחי כבוד של ירושלים
קטגוריה:בריטים ממוצא יהודי-ליטאי
קטגוריה:מקבלי תואר דוקטור לשם כבוד מאוניברסיטת לסטר
קטגוריה:בריטים שנולדו ב-1913
קטגוריה:בריטים שנפטרו ב-2001
סן סטאה

שמאל|ממוזער|250px|פנים הכנסייה
**סן סטאה** (באיטלקית: **San Stae**) היא כנסייה הממוקמת ברובע סנטה קרוצ'ה של העיר ונציה שבאיטליה, על גדת התעלה הגדולה.

## היסטוריה
הכנסייה, המוקדשת לאאוסטתיוס הקדוש (באיטלקית: סן סטאה) נבנתה בשלהי המאה ה-17 על פי תכנונו של ג'ובאני גראסי, בסגנון פאלאדיאני. חזית הכנסייה נבנתה בשנת 1709 על גדת התעלה הגדולה על ידי דומניקו רוסי. 

## תיאור הכנסייה
בכנסייה מוצגות יצירות מעשה ידי ניקולו באמביני, ג'וזפה קאמראטה ואנטוניו באלסטרה. בקפלות הכנסייה יצירות מעשה ידי ג'וזפה טורטו, פייטרו באראטה, פראנצ'סקו מיליורי ויאקופו אמיוני. בחדר הכמורה יצירות מעשה ידי ברתולומאו לטריני, ג'וזפה אנגלי והיצירה "מות הקדושים של ברתולומאוס הקדוש" מעשה ידי ג'אמביטסטה טייפולו משנת 1721 (אחת היצירות הראשונות של האמן). 

בחדר חפצי הקודש מוצגות היצירות: "מות ישו" מעשה ידי פייטרו דלה וקיה ו"טרויאנוס מורה ליוסטסיוס הקדוש להתפלל לאלילים" מעשה ידי ג'אמבאטיסטה פיטוני.

## קישורים חיצוניים

*תיאור הכנסייה

סטאה
קבר כלב בן יפונה

**קבר כלב בן יפונה** הוא מבנה המזוהה עם מקום קבורתו של כלב בן יפונה בכפר הפלסטיני כיפל חארת' בשומרון, כק"מ צפונית מערבית לאריאל.

המבנה קרוי בערבית "נבי תול כפל", כאשר כפל הוא שמו של כלב בן יפונה בערבית. מכאן גם שמו של הכפר - כפל חרת'. המקום מוזכר בספר המסעות של פתחיה מרגנסבורג, שסייר בארץ ישראל בשנות השמונים של המאה ה-11: "הר געש גבוה מאוד, ובאמצע ההר יהושע בן נון קבור ואצלו כלב בן יפונה." באמצע המאה ה-12 יעקב השליח מציין את הכפר חרס כמקום קברו של כלב בן יפונה. שמואל הקראי שביקר בארץ ישראל בשנת ה'תא (1641-1642) קורא למקום תמנת חרס וכותב כך: "מקום יפה מוגדר בחומת הקיר, ובתוכה מצבה נאה, ואמרו שהיא קבורת כלב בן יפונה עליו השלום."

אין מסורת על יום פטירתו המדויק של כלב בן יפונה ולכן נוהגים לפקוד את הקבר בעשרה בטבת שהוא יום הקדיש הכללי ובליל שישי הסמוך לשבת פרשת שלח לך, פרשה בה מסופר על כלב בן יפונה. בשל מיקומו של הקבר בתוך כפר פלסטיני מאבטחים כוחות צבא רבים את המקום בעת העלייה אליו.

## לקריאה נוספת
*קברי צדיקים בארץ ישראל, הוצאת מפה, בערך "קבר כלב בן יפונה".

* זאב וילנאי, **אריאל-אנציקלופדיה לידיעת ארץ ישראל**, כרך י-ל, הוצאת עם עובד, 1977.

## קישורים חיצוניים
*תמונות מעליה לקבר
* 

## הערות שוליים

כלב
קטגוריה:הרשות הפלסטינית: מבני דת
קטגוריה:כלב בן יפונה
מחוזות סמואה

מבחינה מנהלית סמואה מחולקת ל-11 מחוזות ( itūmālō ). חלוקה זו גובשה עוד לפני גילוי האיים על ידי האירופאים. לכל מחוז יש מערכת חוקים (faavae) המבוססת על המנהג המקומי.

שמאל|ממוזער|300px|מפת מחוזות סמואה

## קישורים חיצוניים
* נתוני מפקד אוכלוסייה, 2021

מחוזות
קטגוריה:רמת החלוקה המנהלית הראשונה לפי מדינה
אצטדיון פיליפס

**אצטדיון [[פיליפס]]** (בהולנדית: **Philips Stadion**), או **אצטדיון PSV** (**PSV Stadion**, על שם מועדון הכדורגל הביתי, PSV איינדהובן) הוא אצטדיון כדורגל בעיר איינדהובן שבהולנד. האצטדיון משמש כמגרשה הביתי של קבוצת פ.ס.וו. איינדהובן המשחקת בליגת העל ההולנדית. כמו כן, משמש האצטדיון לקונצרטים. האצטדיון נחנך ב-31 באוגוסט 1913, וכיום הוא מכיל 35,119 מקומות ישיבה.

באצטדיון נמצאים ארבעה מסכים גדולים בהם ניתן לצפות בהילוכים חוזרים ובמשחק עצמו.

## היסטוריה
אצטדיון פיליפס נחנך בשנת 1913 כמתחם ספורט. בשנת 1933 נבנה היציע הראשון שהיה מסוגל לאכלס כ-900 צופים. בשנת 1941 נערכו באצטדיון שיפוצים ותכולתו הוגדלה לכ-18,000 מקומות ישיבה.

לקראת סופה של מלחמת העולם השנייה, הותקפה העיר איינדהובן, ונזק נגרם לאצטדיון. בשנת 1958, הורחבה תכולת האצטדיון לכ-22,000 מקומות ישיבה. בין השנים 2000 ל-2002, עבר האצטדיון סדרת שיפוצים שבמסגרתה הוגדלה תכולת האצטדיון ל-35,119 מקומות.

האצטדיון אירח מספר פעמים את משחקי נבחרת הולנד. הראשון שבהם נערך ב-17  בנובמבר 1971, במסגרת במוקדמות יורו 1972 נגד נבחרת לוקסמבורג. באותו משחק ניצחה הולנד בתוצאה 8 - 0.

בקיץ 2005 החליט הוועד המנהל של הקבוצה להסיר את כל הגדרות שמונעות מהאוהדים לפרוץ למגרש.
הגדרות הוחלפו במעקה נמוך בגובה 90 ס"מ. הקבוצה הודיע שאוהד לא מורשה אשר יכנס לכר הדשא ייקנס ב-15,000 אירו ויורחק ממשחקי הקבוצה למשך 10 שנים.כל זאת במטרה להעצים את חוויית הצופה במשחקי הקבוצה.

אופ"א העניקה לאצטדיון תקן של 4 כוכבים, עובדה המאפשרת לו לארח את גמר גביע אופ"א. בשנת 2006 אירח האצטדיון את גמר הטורניר, בו ניצחה סביליה את מידלסברו בתוצאה 4 - 0.

## קישורים חיצוניים
* 

* אצטדיון פיליפס ב-Stadium Guide
* אצטדיון פיליפס ב-World Stadiums
* אצטדיון פיליפס ב-Stadionwelt 

פיליפס
קטגוריה:איינדהובן: ספורט
קטגוריה:פ.ס.וו. איינדהובן
איברהים ג'אבר

**איברהים "איבי" ג'אבר** (באנגלית: **Ibrahim "Ibby" Jaaber**; נולד ב-3 בפברואר 1984 באליזבת, ניו ג'רזי) הוא כדורסלן עבר אמריקאי-בולגרי ששיחק בעמדות הקלע והרכז. גובהו 1.88 מטר.

ג'אבר נבחר פעמיים לשחקן השנה של ליגת הקיסוס, ב-2006 וב-2007. הוא לא נבחר בדראפט, אך למרות זאת שיחק בקבוצת דטרויט פיסטונס בליגת הקיץ של ה-NBA. לבסוף החל את הקריירה בקבוצת אייגלאו היוונית. באמצע העונה, לאחר שהוביל את הליגה היוונית בפרמטרים רבים (בהם קליעת נקודות וחטיפות) עבר לקבוצת היורוליג האיטלקית וירטוס רומא.

הוא שיחק בז'לגיריס קובנה בעונת 2012/13 אך במהלך העונה עזב אותה מסיבות אישיות וסיים את העונה בקבוצה המשחקת בליגת כדורסל האיראנית. בסוף עונת 2013 הוא פרש מכדורסל מקצועי.

ג'אבר שיחק בנבחרת בולגריה, עימה השתתף באליפות אירופה 2009.

## קישורים חיצוניים

* פרופיל באתר הליגה האיטלקית
* פרופיל באתר וירטוס רומא

קטגוריה:אמריקאים ילידי ניו ג'רזי
קטגוריה:כדורסלנים בולגרים
קטגוריה:כדורסלני וירטוס רומא
קטגוריה:כדורסלני אולימפיה מילאנו
קטגוריה:כדורסלני ז'לגיריס קובנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בוגרי אוניברסיטת פנסילבניה
קטגוריה:כדורסלנים מוסלמים אמריקאים
קטגוריה:ניו ג'רזי: כדורסלנים
קטגוריה:אמריקאים שנולדו ב-1984
אליפות העולם בשחייה 1986

**[[אליפות העולם בשחייה|אליפות העולם]] החמישית בשחייה** נערכה במדריד, ספרד ב-13 באוגוסט - 23 באוגוסט 1986. האליפות כללה את ארבעת המקצועות האולימפיים: שחייה, קפיצה למים, שחייה צורנית וכדורמים, בהשתתפות 1119 ספורטאים, מ-34 מדינות.

לראשונה מזרח גרמניה () ניצחה בתחרות עם 14 מדליות זהב, בזכות השליטה המוחלטת בשחיית נשים (13 מדליות זהב מתוך 16 מדליות), לפני ארצות הברית () עם 9 מדליות זהב בלבד. ארצות הברית צוברת את מספר המדליות הרב ביותר בתחרות עם 32 מדליות, לעומת מזרח גרמניה עם 29 מדליות. 

## שחייה
### שחייניות בולטות
* קריסטין אוטו (), זכתה ב-6 מדליות, 4 זהב (2 שיאי עולם חדשים, אחד במשחה ל-100 מטר חופשי) ו-2 כסף 
* הייקה פרידריך (), זכתה ב-4 מדליות זהב (2 שיאי עולם חדשים במשחי השליחות)
* אסטריד שטראוס (), זכתה ב-3 מדליות, 2 זהב ו-1 כסף
* קורנליה גרסלר (), זכתה ב-2 מדליות זהב ו-1 כסף
* מנואלה סטלמך (), זכתה ב-2 מדליות זהב ו-1 כסף
* סילביה גרש (), זכתה ב-2 מדליות זהב 
* מרי טי מאהר (), זכתה ב-6 מדליות, 1 זהב, 3 כסף (במשחי שליחות) ו-2 ארד
* בטסי מיטשל (), זכתה ב-5 מדליות, 1 זהב ו-4 כסף
### שחיינים בולטים
* מאט ביונדי (), שזכה ב-7 מדליות, 3 זהב (אחת אישית במשחה ל-100 מטר חופשי) 1 כסף ו-3 ארד
* מיכאל גרוס (), שזכה ב-4 מדליות, 2 זהב ו-2 כסף
* ריינר הנקל (), שזכה ב-3 מדליות, 2 זהב ו-1 כסף
* טום ג'אגר (), מארצות הברית שזכה ב-3 מדליות, 2 זהב ו-1 מארד
* איגור פוליאנסקי (), שזכה ב-3 מדליות, 2 זהב ו-1 ארד
* תמאש דארני (), שזכה ב-2 מדליות זהב
* פאבלו מוראלס (), זכה ב-2 מדליות זהב

### שיאי עולם
באליפות נקבעו 6 שיאי עולם כולם לנשים. נוסף לכך, נקבעו 16 שיאי אליפות חדשים (4 לנשים ו-12 לגברים).
#### שחייניות
* תמרה קוסטקה (), קבעה שיא עולם חדש במשחה ל-50 מטר חופשי בתוצאה של 25.28 שניות.
* סילביה גרש (), קבעה שיא עולם חדש במשחה ל-100 מטר חזה בתוצאה של 1:08.11 דקות. 
* זילקה הורנר (), קבעה שיא עולם חדש במשחה ל-200 מטר חזה בתוצאה של 2:27.40 דקות, לפני טניה בוגומילובה (), שגם היא שיפרה את שיא העולם (2:27.66 דקות). 
* רביעיית השליחות ממזרח גרמניה (), קבעה שיא עולם חדש במשחה ל-4x100 מטר חופשי בתוצאה של 3:40.54 דקות. כשחיינית ראשונה במשחה השליחות קבעה קריסטין אוטו שיא עולם חדש במשחה ל-100 מטר חופשי בתוצאה של 54.73 שניות.
* רביעיית השליחות ממזרח גרמניה (), קבעה שיא עולם חדש במשחה ל-4x200 מטר חופשי בתוצאה של 7:59.33 דקות.

#### שחיינים
לא ניקבע אף שיא עולם.

### טבלת המנצחים בשחייה
#### שחייניות

#### שחיינים

## קפיצה למים
### קופצות למים

### קופצים למים

## שחייה צורנית

## כדורמים

## ישראל באליפות העולם בשחייה
### שחייה
2 שחיינים ייצגו את ישראל באליפות. אייל שטיגמן קבע שני שיאים ישראלים. 
#### שחיינים

### כדורמים
*  **ישראל** סיימה במקום ה-15 והאחרון.

## טבלת המדליות

## קישורים חיצוניים
* כל התוצאות מאליפות העולם בשחייה 1986

1986
קטגוריה:1986 בספורט
קטגוריה:מדריד: תחרויות ספורט
קטגוריה:תחרויות שחייה בספרד
נטע אלוני

**נטע אלוני** (נולד ב-1945) הוא מלחין ישראלי של מוזיקה קלאסית בת זמננו.

## השכלה מוזיקלית
נטע אלוני למד במשך חמש שנים לימודי קומפוזיציה ותאוריה עם המלחין הישראלי פרופסור אנדרה היידו, והשתלם עם המלחין ראובן סרוסי. כמו כן הוא השתלם במשך שנתיים במסגרת לימודי קומפוזיציה באוניברסיטת בר-אילן עם המלחינים בטי אוליברו וגדעון לבינסון.

## יצירות ופרסים
אלוני כתב יצירות קאמריות, מקהלתיות וסולניות. חלק מיצירותיו הוקלטו על ידי רשות השידור ומשודרות במסגרת קול המוסיקה ובקונצרטים בארץ ובעולם. יצירתו "את כולי סיפרתי עד תום" לקול ולאנסמבל כלי, ייצגה את רשות השידור בתחרות הרוסטרום הבינלאומית של רשויות שידור.
הוא זכה בפרס ראש הממשלה לקומפוזיטורים לשנת 2013. מנימוקי ועדת הפרס: "יצירותיו של נטע אלוני מצטיינות באנינות טעם. [...] יצירותיו מפגינות תחושה ברורה של מרחב מוזיקלי ושליטה ביד אמן של מבנה ומרקם צלילי."

## עבודות שראו אור
אלוני הוציא עד כה חמישה תקליטורים:
* **רגעים עם עצמי** (1996) הכולל יצירות לפסנתר ולחליל בביצוע הפסנתרנית אורה רותם-נלקן והחלילנית הישראלית עדית שמר.
* **חמש יצירות קוליות** (2000) לקול ואנסמבלים כליים. היצירות מושרות על ידי מירה זכאי, אסתי קינן ואביטל רז.
* **ללא הפוגה** (2007) הכולל יצירות על טהרת הבייאן (אקורדיון כפתורים) בביצוע נגן הבייאן יבגני מיכאלינקו.
* **החדרים הריקים** (2012) הוא אלבום כפול המקיף יצירות שכתב בין השנים 1999–2012. האלבום כולל חמישיית כלי קשת, שני מחזורי שירים לקול ופסנתר, יצירות קאמריות להרכבי כינור ופסנתר ולצ'לו ובייאן, וכן יצירות סולניות. היצירות שבאלבום הוקלטו במרכז למוזיקה במשכנות שאננים שבירושלים.
* **היום שאחרי** (2017) הוא אלבום כפול המקיף יצירות שנכתבו בין השנים 2017-2014. האלבום כולל שתי יצירות מקהלה, יצירות לפסנתר סולו, מחזורי שירים לקול ולפסנתר, יצירה לכלי נשיפה מעץ, יצירות לצ'לו, קונטרבס ופסנתר ובייאן סולו. האלבום הוקלט בחלקו במרכז למוזיקה במשכנות שאננים שבירושלים ובקונסרבטוריון "שטריקר" שבתל אביב. בין מבצעי היצירות נמנים מבצעים בולטים כגון: "חמישיית תל אביב", "מקהלת גארי ברתיני", זמרת המצו סופרן איילת אמוץ-אברמסון, הפסנתרנית עפרה יצחקי והפסנתרן רון טרכטמן.

## ביקורות שהתפרסמו על יצירתו
מבקר המוזיקה הקלאסית של עיתון עכבר העיר, רפי לביא, כתב על אלבומו של נטע אלוני, **חמש יצירות קוליות**: "שורה תחתונה: מרתק. מוזיקה אופיינית למחצית השנייה של המאה ה-20. היא לא 'נחמדה', לא כזאת שאפשר לקרוא איתה עיתון. אי אפשר להישאר אדיש כלפיה. בחלק מהמוזיקה יש מתח דרמטי מופנם, חלק אקספרסיבי עד כדי זעקה, אחרות נוגעות ללב ומלאות בתשוקה. אלוני אינו 'מחדש' במובן של להמציא טקטיקות שטרם היו, אבל הוא בהחלט מקורי, כלומר יש ליצירות, למרות ההבדלים ביניהן, מכנה משותף ייחודי: אופי. הביצועים מרגשים."
(התפרסם ב"עכבר העיר - המדור הקלאסי", 21-26.03.2002)

## חיים פרטיים ומקצועיים
נטע אלוני יוצר וחי בירושלים. הוא פסיכואנליטיקאי פעיל.

## קישורים חיצוניים

* נטע אלוני, באתר איגוד הקומפוזיטורים בישראל
* סרטון באורך מלא של ביצוע היצירה "אצבעות הילדה שבתוך אצבעותיי - 3 שירי מקהלה" (2017)
* סרטון וידאו של היצירה "בתהומות הצ'לו" משנת 2016, בביצועה של הצ'לנית אינה-אסתר יוסט-בן ששון 
* קישור נוסף PDF
* מידע על הזוכים בפרס היצירה לקומפוזיטורים לשנת 2013 מטעם ראש הממשלה, משרד התרבות
* 

## הערות שוליים

קטגוריה:מלחינים ישראלים
קטגוריה:מלחינים ישראלים במוזיקה הקלאסית
קטגוריה:זוכי פרס ראש הממשלה לקומפוזיטורים
קטגוריה:ישראלים שנולדו ב-1945
הטינג טינגס

שמאל|ממוזער|250px|הטינג טינגס בהופעה
**הטינג טינגס** (באנגלית: **The Ting Tings**) היא להקת רוק בריטית. חברי הלהקה הם ג'ולס דה מרטינו וקייט וייט. הלהקה הוקמה במנצ'סטר ב-2007, ועברה לסלפורד. הם הוציאו לאור ארבעה סינגלים מאלבומם "We Started Nothing" יצא ב-2008. באלבום יצאו שני להיטים מצליחים - "That's Not My Name" במקום הראשון במצעד הבריטי ו-"Shut Up and Let Me Go" אשר שניהם זכו להצלחה גם בארצות הברית.

## חברי הלהקה
* **קטרין רבקה וייט** (באנגלית: **Katherine Rebecca White**, נולדה ב-1983) נולדה וגרה בלואוטון. יש לה אחות אחת. וייט החלה את הקריירה שלה בלהקת הבנות "TKO". הלהקה הצליחה יחסית בעקבות עזרתן של הלהקות; "אטומיק קיטן" ו"Steps". אביה שניהל את חברת התקליטים שעבדה בה הכיר לה את ג'ולס דה מרטינו שכתב ללהקה ארבעה שירים.
* **ג'וליאן דה מרטינו** (באנגלית: **Julian De Martino**) נולד וגדל בקאמבריה. הוא החל לתופף מגיל 13. הוא הוציא כמה סינגלים ואלבומים שלא זכו לתודעה ציבורית.

## דיסקוגרפיה
### אלבומי אולפן
* 2008: *We Started Nothing*
* 2012: *Sounds from Nowheresville*
* 2014: *Super Critical*
* 2018: *The Black Light*

## קישורים חיצוניים

* 

קטגוריה:אמני קולומביה רקורדס
קטגוריה:להקות בריטיות
קטגוריה:להקות שהוקמו בשנת 2007
יוהאנה

**יוהאנה גודרון יונסדוטיר** (באיסלנדית: **Jóhanna Guðrún Jónsdóttir**; נולדה ב-16 באוקטובר 1990) היא זמרת איסלנדית הידועה בשמה הפרטי **יוהאנה**.

## ביוגרפיה
יוהאנה נולדה בקופנהגן שבדנמרק וגדלה בהפנרפיירדיר שבאיסלנד. היא החלה להופיע בהצגות מגיל 9, ואף הופיעה במחזות בברודוויי. ב-2008, היא הוציאה את אלבומה הראשון, "Butterflies and Elvis", וממנו הוציאה לאור את הסינגל "I Miss You".

ב-2009 נבחרה יוהאנה לייצג את איסלנד באירוויזיון של אותה שנה לאחר שניצחה בתחרות קדם-אירוויזיון שערכה איסלנד. באירוויזיון הופיעה יוהאנה עם השיר "" וזכתה במקום השני עם 218 נקודות, בהפרש ניכר של 169 נקודות מהמנצח אלכסנדר ריבאק.

בשנה זאת הוציאה יוהאנה כסינגל את השיר ששרה באירוויזיון 2009, "", שזכה במצעד האיסלנדי במקום הראשון והצליח להיכנס גם למצעדים בשוודיה, בגרמניה, בנורווגיה ובפינלנד. שיריה של יוהאנה הם לרוב בלדות או שירי פופ קלים הכתובים בשפה האנגלית.

## קישורים חיצוניים

* האתר הרשמי של יוהאנה במספר שפות

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות איסלנדיות
קטגוריה:זמרות פופ
קטגוריה:משתתפי אירוויזיון 2009
קטגוריה:נציגי איסלנד באירוויזיון
קטגוריה:קופנהגן: אישים
קטגוריה:ילידות 1990
קלציטונין

**קלציטונין** הוא הורמון הקשור במשק הסידן. הקלציטונין הוא פפטיד המורכב מ-32 חומצות אמינו, בעלות קצה (שייר) דו-זרחני. הוא מופרש מתאים ספציפיים הנקראים "c-cells" ונמצאים בבלוטת התריס. הוא מופרש בתגובה לעליית רמת הסידן בדם (בתיווך הקולטן לסידן).

תפקידיו הם:
* עיכוב שחרור סידן מהעצמות על ידי דיכוי פעילות ה-osteoclasts (תאים האחראים על פירוק רקמת עצם ושחרור סידן כחלק מתהליך הבנייה מחדש של העצם - Remodeling).
* הורדת ריכוז הסידן וזרחן בדם.
* גורם לשחרור ופינוי הסידן, הזרחן והמגנזיום אל שתן, כמו כן גורם לפינוי של מלחים.
* גורם לספיגה של סידן במערכת העיכול (על מנת להתגבר על הסידן ה"ישן" שיצא).
* מחקרים חדשים הוכיחו שהוא משמש גם כמוליך עצבי של מערכת העצבים (אך עדיף לחכות ולראות כמה אמינים מחקרים אלו).
* פירוק זרחן במים בתאי עצבים.
* שחרור של סידן משומש אל האזור החוץ תאי ומניעת סידן חזרה אל התאים.
* הורדה של הורמון ה-PTH.

באופן כללי, מטרתו העליונה היא להגן על עצמות הגוף, בעיקר אצל נשים. ריכוזו בגוף גדל בזמן היריון, הנקה וגדילה. עם הגיל ריכוזו יורד, במיוחד אצל נשים לאחר סיום המחזור החודשי (בסביבות גיל 50) ויכול לגרום לאוסטאופורוזיס (דילול עצם) כתוצאה מבריחת סידן, ממנה סובלת בממוצע כל אישה 7 מעל גיל 50.

רמתו בבני אדם נמוכה יחסית לעומת מינים אחרים. בעבר השתמשו בו באופן פרמקולוגי לצורך האטת שיחלוף העצם (מחלת פאג'ט של העצם, אוסטאופורוזיס).

## קישורים חיצוניים

קטגוריה:הורמונים
קטגוריה:סמני גידול
משק הזרחן

זרחן אנ-אורגני חיוני לכל צורות החיים המוכרות. בין היתר לזרחן תפקיד מרכזי במבנה המולקולרי של DNA ו-RNA. תאים משתמשים בזרחן בכדי להעביר אנרגיה בצורת אדנוזין טריפוספט (ATP), ההכרחי לכל תהליך בתא הדורש מקור אנרגיה. **משק זרחן** תקין הוא תנאי הכרחי לקיומו של יצור חי. 

תכולת הזרחן בגוף האדם היא כ-600 מיליגרם. מתוכם, 85% מצויים בשלד (עצמות), במבנה גבישי הנקרא הידרוקסיאפטיט. בנוזל החוץ תאי מצוי בעיקר זרחן אנ-אורגני, ובנוזל התוך-תאי מצוי הזרחן בתוך חלבונים מבניים, אנזימים, גורמי שעתוק ועוד. באופן כללי, ריכוז הזרחן התוך-תאי דומה לריכוזו בנוזל החוץ-תאי.

רמת הזרחן בסרום גבוהה אצל ילודים - בין 4.8 ל-7.4 מ"ג/ד"ל, והיא יורדת בהדרגה במהלך הילדות וההתבגרות. הריכוז התקין של זרחן אצל מבוגר בסרום הוא בין 2.5 ל-4.5 מ"ג/ד"ל. רמת הזרחן בסרום אינה מווסתת בקפדנות כפי שמווסתת רמת הסידן (ראו:משק הסידן), והיא יכולה להשתנות בכ-50% במשך יממה. בבוקר, רמות הזרחן הן נמוכות, וכן רמתו נמוכה לאחר אכילת פחמימות - עקב גירוי להפרשת אינסולין כתוצאה מאכילת פחמימות המביא להכנסת גלוקוז אך גם זרחן לתוך התא.

הזרחן נספג באופן יעיל יחסית במעי הדק: מתוך סך של כ-600 מ"ג המתקבל בתזונה, בין 60% ל-80% מהזרחן נספג בחזרה. קלציטריול מייעל את הספיגה עד לכ-85%-90%.

## ספיגת זרחן במעי
מרבית ספיגת הזרחן במעי מתבצעת בתהליך פסיבי, בין תאי (פארא-צלולרי). בנוסף מתבצעת גם ספיגה פעילה, טרנס-צלולרית (תוך תאית) הכרוכה בהפעלת קו-טרנספורטר נתרן/פוספט (התלוי בפעילותו של קלציטריול), והכרוכה גם בהפעלת קו-טרנספורטר מסוג נתרן/אשלגן המספק אנרגיה והיוצר את מפל ריכוזי הנתרן הדרוש לתהליך. הזרחן החודר לתא המעי נארז בתוך מיקרו-טובולות, משונע דרך התא ויוצא למחזור הדם.

## ספיגת זרחן בכליה
רמת הזרחן בסרום מווסתת בעיקר על ידי הספיגה הכלייתית. הפרשת הזרחן לשתן משתנה באופן ישיר בהתאם לצריכת הזרחן במזון, כאשר עיקר הספיגה נעשית באזור האבובית המקורבת בתהליך טרנס-צלולרי מבוקר (**כנגד** מפל אלקטרוכימי, בצימוד למעבר של יוני נתרן בטרנספורטר NPT2a). מכאן, שהפחתת מספר יחידות הטרנספורטר תביא להגדלת איבוד הזרחן בשתן. הגורמים המשפיעים על פירוק יחידות הטרנספורטר הם זרחן (משוב שלילי), PTH, (אשר מגביר את ספיגת הסידן אולם מעודד את הפרשת הזרחן בכליה) ופקטור הגדילה FGF23.

## ראו גם
* תת זרחן בדם

קטגוריה:זרחן
קטגוריה:פיזיולוגיה
מקס טראפ

**הרמן אמיל אלפרד מקס טראפ** (בגרמנית: **Hermann Emil Alfred Max Trapp**; 1 בנובמבר 1887 – 31 במאי 1971) היה מלחין ומורה גרמני, דמות מכובדת וידועת-שם בחוגי התרבות של ברלין בשנות ה-30' של המאה ה-20.
טראפ, כמוהו כאחרים בזירת ההשפעה בנאצית, הוזמן דרך קבע לתרום לתוכניות קונצרטים ולתחרויות.

## ביוגרפיה
טראפ נולד בברלין ולמד שם בבית הספר הגבוה למוזיקה (כיום האוניברסיטה לאמנויות של ברלין), אצל פאול יואון וארנסט פון דוהנאני. אחרי סיום לימודיו לא מצא תעסוקה קבועה ועבד כפסנתרן במקומות שונים. ב-1920 השיג לבסוף משרת מרצה בקונסרבטוריון של ברלין, שם הגיע לדרגת פרופסור בשנת 1926. בין הנודעים בתלמידיו יוזף ואלי, זאבורו מורוי וגינתר רפאל.

בין השנים 1926 ו-1930 ניהל טראפ כיתת אמן בהלחנה בקונסרבטוריון למוזיקה בדרמשטדט. ביוני 1933 נענה ל"פנייה ליוצרים" והצטרף למפלגה הנאצית. ב-1934 התפטר מן הקונסרבטוריון בברלין והיה למנהל כיתת האמן בהלחנה באקדמיה לאמנויות של ברלין (שהתמזגה בהמשך עם האוניברסיטה לאמנויות). בין תלמידיו שם היה המלחין הישראלי יוסף טל. בשנים 1936-39 לימד את סופי כרמן אקהארדט-גראמאטה..

בשנת 1940 קיבל טראפ את הפרס ההלחנה הלאומי. משנת 1950 עד 1953 כיהן כמורה בקונסרבטוריון העירוני של ברלין.

טראפ מת בגיל 83 בברלין.

## יצירתו
במוזיקה של טראפ ניכרת מאוד השפעתם של ריכרד שטראוס ומקס רגר. הוא חיבר מוזיקה קאמרית, יצירות לפסנתר ומוזיקה תזמורתית, בין השאר שבע סימפוניות.כמו כן חיבר מוזיקה כוראלית ומוזיקה לתיאטרון. יצירותיו זכו לביצוע נרחב למדי בשנות ה-40', אך מאז כמעט אין מבצעים אותן עוד.

ביצוע משנת 1940 של הקונצ'רטו שלו לפסנתר משנת 1931, בניצוח וילם מנגלברג, יצא על גבי תקליטור. הפסנתרן בהקלטה זו היה ולטר גיזקינג.

## קישורים חיצוניים

## הערות שוליים

קטגוריה:מלחינים גרמנים
קטגוריה:מורים למוזיקה בגרמניה
קטגוריה:גרמנים שנולדו ב-1887
קטגוריה:גרמנים שנפטרו ב-1971
קולטן לסידן

**הקולטן CaSR ** הוא קולטן בגוף אשר חש ברמת הסידן הקיימת בנוזל החוץ תאי. קיימת חשיבות גבוהה לשמירת ריכוז הסידן בטווח צר (ראו משק הסידן בגוף האדם) ועל כן קיים הצורך בקולטן (רצפטור) אשר יוכל לזהות שינויים מזעריים ברמתו. הקולטן נמצא על פני תאים מסוימים בגוף שמטרתם לווסת את רמות הסידן- כך לדוגמה קיים הקולטן על פני תאי בלוטת יותרת התריס- פאראתיירואיד, על גבי תאים בלולאת הנלה שבכליה, במערכת העיכול ועוד. עם זאת, הקולטן קיים גם באיברים שאינם עוסקים בוויסות רמות הסידן בגוף- כגון מוח, עדשת העין, קרטינוציטים בעור, שד.

## מבנה הקולטן
קולטן CaSR שייך לקבוצת הקולטנים הממברנליים, צמודי חלבון G, בעלי מבנה החוצה את הממברנה 7 פעמים. קולטן זה מורכב מ-1078 חומצות אמינו, כאשר חלקו החוץ תאי, המורכב מ-612 חומצות אמינו, אחראי לקשירת יוני סידן, והחלק המעוגן לקרום התא אחראי לתהליך התמרת האותות מהחלק החוץ תאי אל חלבון ה־G. גם מגנזיום וחומצות אמינו ארומטיות יודעים להיקשר על ידי ליגנד לקולטן זה.

## מנגנון פעילות הקולטן

סידן יוני נקשר לקולטן ומאפשר לתא עליו קיים הקולטן (בלוטת יותרת התריס, כליה ועוד) לחוש בשינויים מזעריים ברמות הסידן בנוזל החוץ תאי. באופן כללי, הקולטן לסידן מגיב לשינויים ברמת הסידן בנוזל החוץ תאי וגורם תוך שניות להפרשה מוגברת של PTH (בבלוטת יותרת התריס). PTH משפיע בתוך דקות על ספיגה טובולרית בכליה של סידן, מגביר את פירוק העצם ואת שחרור הסידן לנוזל החוץ תאי תוך דקות ועד שעות. במעי, PTH מגביר את ספיגת הסידן באופן עקיף על ידי הגברת יצור קלציטריול לאחר כ־24 שעות.

בבלוטת יותרת התריס, קישור של סידן לקולטן כתוצאה מעליה ברמת הסידן בדם, יביא לעיכוב בהפרשת ההורמון PTH. לעומת זאת, כאשר רמת הסידן נמוכה בנוזל החוץ תאי, הקולטן לא יקשור סידן ולא יהיה פעיל. כתוצאה מכך לא יימנע תהליך הפרשת ההורמון PTH על ידי שלפוחיות תוך תאיות המכילות אותו, והן ינדדו אל קרום התא, יתחברו אליו וישחררו את ההורמון לזרם הדם. פעילות הקולטן מוגברת על ידי קלציטריול ועל ידי סידן. לסיכום, תפקידו של הקולטן בבלוטת יותרת התריס הוא בעיכוב הפרשת PTH, אולם גם עיכוב שגשוג תאי הבלוטה ועיכוב ביטויו של הגן ל־PTH.

בכליה, הקולטן מפחית את הספיגה הטובולרית של סידן באמצעות השפעה ישירה (סידן נקשר לקולטן וכתוצאה מכך מופחתת ספיגת הסידן. כמו כן, מעכב הקולטן את פעילותו של PTH, מעכב את יצור הקלציטריול, מפחית את ריכוז השתן, ומעכב את פעולת הואזופרסין.

בעצם, תפקידיו של הקולטן אינם ברורים עדיין- ייתכן כי העלאת ריכוז הסידן בעצם, הנקשר לקולטן זה, גורמת לעידוד תהליכי בניית עצם, אולם אין הוכחה ישירה לכך.

במערכת העיכול, הקולטן מבוטא על פני תאי אפיתל במעי באזורים המעורבים בספיגת סידן, והוא ככל הנראה בעל תפקידים הקשורים בוויסות ספיגת הסידן.

### מגנזיום
מגנזיום יודע להיקשר לקולטן לסידן באפיניות נמוכה מזו של הסידן. היפרמגנזמיה (רמה גבוהה של מגנזיום בדם) תגרום לעיכוב הפרשת PTH על ידי היקשרות המגנזיום אל הקולטן ועיכוב שחרור ההורמון PTH. באופן דומה, היפו-מגנזמיה חדה תביא לעידוד הפרשת הורמון ה-PTH. עם זאת, מחסור מתמשך במגנזיום תעכב את יצורו של ה־PTH ותפריע לפעולתו.

## ראו גם
*תסמונת FHH

## קישורים חיצוניים

קטגוריה:חלבונים
קטגוריה:ביוכימיה
קטגוריה:מערכת העצבים
קטגוריה:תא
קטגוריה:סידן
אברהם אילוני

**אברהם אילוני** (17 בדצמבר 1921 – 1 במרץ 2000) היה אלוף-משנה בצה"ל, ממייסדיה של יחידה 8200 (קודם שנקראה בשם זה) ומפקדה במשך שלוש תקופות.

## ביוגרפיה
שירת במשטרת המנדט. במלחמת העולם השנייה שירת בדרגת סמל במחלקת הקשר של חיל הספר העבר-ירדני. שירת בש"י – שירות הידיעות של "ההגנה", ביחידה שלאחר הקמת צה"ל נקראה "ש.מ.2", בפיקודו של מרדכי אלמוג. בשנת 1949 עמד בראש צוות של היחידה למשא ומתן על שביתת הנשק ברודוס, והצליח להאזין לשיחות המצרים ולהעביר את המידע לנציגים הישראלים. עד 1952 שירת כסגן מפקד היחידה, ובשנה זו מונה למפקד היחידה, תפקיד אותו מילא עד 1957.

למד הנדסת חשמל באוניברסיטת ניו יורק, וכשחזר הקים את ענף האלקטרוניקה באמ"ן. בשנת 1959 חזר לפקד על יחידת האיסוף, ששמה שוּנה ליחידה 515, ושירת בתפקיד עד שנת 1961. פיקד על היחידה בקדנציה שלישית בשנים 1966–1968 ובכלל זה במלחמת ששת הימים. פרש מצה"ל בדרגת אלוף-משנה.

נפטר ב-1 במרץ 2000.

## קישורים חיצוניים
* אברהם אילוני, באתר "מוזיאון הלוחם היהודי"
* 

קטגוריה:אלופי-משנה בצה"ל
קטגוריה:אנשי משטרת המנדט
קטגוריה:מפקדי יחידה 8200
קטגוריה:שוטרים יהודים
קטגוריה:ישראלים שנולדו ב-1921
קטגוריה:ישראלים שנפטרו ב-2000
אצטדיון האור (סנדרלנד)

**אצטדיון האור** (באנגלית: **Stadium of Light**) הוא אצטדיון כלל-מושבי הממוקם בסנדרלנד, אנגליה. באצטדיון 49,000 מושבים, והוא התשיעי בגודלו באנגליה. האצטדיון משמש כמגרשו הביתי של מועדון הכדורגל סנדרלנד המשחק בפרמיירליג.

פרט לאירוח משחקי הבית של מועדון הכדורגל סנדרלנד, האצטדיון אירח גם מספר משחקים של הנבחרת הצעירה והבוגרת של אנגליה. האצטדיון משמש גם לאירוח הופעות מוזיקה, ובין היתר הופיעו בו הלהקות אואזיס וטייק ד'את.

## שיאים
* המספר הרב ביותר של אוהדים במשחק באצטדיון זה נקבע בתאריך 13 באפריל 2002 במשחק נגד ליברפול, והוא עומד על 48,353 אוהדים.
* המספר הנמוך ביותר של אוהדים במשחק עומד על 22,167, במשחק נגד ויגאן את'לטיק ב-2 בדצמבר 2003.
* ממוצע האוהדים העונתי הגבוה ביותר הוא 46,790 אוהדים בממוצע למשחק. השיא נקבע בעונת 2000–2001 כשסנדרלנד שיחקה בפרמייר ליג.
* ממוצע האוהדים העונתי הנמוך ביותר הוא 27,119 אוהדים בממוצע למשחק. השיא נקבע בעונת 2003–2004 כשסנדרלנד שיחקה בפוטבול ליג הראשונה (הליגה השלישית באנגליה).

## שם האצטדיון
בזמן בניית האצטדיון לא היה לו שם אך המקומיים קראו לו "אצטדיון וורסייד". בטקס הפתיחה הוא קיבל את השם אצטדיון האור, עקב מנורות הבטיחות שהיו בשימוש במכרות הכרייה שהיו באזור. חלק מהאוהדים פחות אהבו את השם בגלל שהאצטדיון של בנפיקה נקרא באותו שם.

## קישורים חיצוניים

* 
* אצטדיון האור ב-Stadium Guide

האור
קטגוריה:סנדרלנד (כדורגל)
קטגוריה:סנדרלנד
היינץ טיסן

**ריכרד גוסטב היינץ טיסן** (בגרמנית: **Richard Gustav Heinz Tiessen**; 10 באפריל 1887, קניגסברג – 29 בנובמבר 1971, ברלין) היה מלחין ומנצח גרמני.

## ביוגרפיה
טיסן למד אצל המלחין ארווין קרול בקניגסברג לפני שעבר לברלין. הוא נרשם לאוניברסיטת הומבולדט ולקונסרבטוריון שטרן, שם למד הלחנה ותאוריה של המוזיקה. הוא עבד כמבקר מוזיקה ב"אלגמיינה מוזיקצייטונג" משנת 1911 עד 1917, ואז, בשנת 1918, היה למנצח על מקהלת התיאטרון ומלחין ב-Volksbühne (קרי "בימת העם"). משנת 1920 עד 1922 ניצח על תזמורת האקדמיה ובשנים 1925 עד 1945 לימד תאוריה של המוזיקה והלחנה בבית הספר הגבוה למוזיקה בברלין. כמו כן היה שותף לייסוד המחלקה הגרמנית של האגודה הבינלאומית למוזיקה בת זמננו, וכיהן כמנצח המקהלה הצעירה. בתקופת הרייך השלישי דירג השלטון הנאצי את המוזיקה שלו כ"בלתי רצויה" ואחרי מלחמת העולם השנייה חדל כמעט לגמרי להלחין. משנת 1946 עד 1949 ניהל את הקונסרבטוריון העירוני והחל ב-1955 עמד בראש מחלקת ההלחנה והתאוריה בבית הספר הגבוה למוזיקה של ברלין. תלמידיו המוכרים ביותר הם אדוארד ארדמן, סרג'יו צ'ליבידאקה ויוסף טל.

טיסן חיבר שתי סימפוניות, דרמת מחול ומוזיקה נלווית למספר מחזות, מוזיקה לתזמורת כלי מיתר, "סוויטת מחול המוות" לתזמורת קטנה, מוזיקה קאמרית, יצירות לפסנתר ולעוגב, לידר ומוזיקה כוראלית. המוזיקה של ריכרד שטראוס, שעזר לטיסן בשנת 1917 לקבל עבודה באופרה של ברלין, השפיעה על רבות מיצירות המוקדמות: הסימפוניה הראשונה מוקדשת לשטראוס. משנת 1918 ואילך ניכרת בניב המוזיקלי שלו נטייה ברורה לעבר הצורה האינדיבידואלית של האקספרסיוניזם, שלו תרמו יצירותיו הרבות לתיאטרון בפיתוח סגנון דרמטי מאוד ומשוחרר ממסגרת צורנית.

## יצירות
*סימפוניה מס' 1 בדו מז'ור, 1910-11
*סימפוניה מס' 2 "Stirb und Werde", אופוס 17, 1911-12
*"טרילוגיית הטבע" לפסנתר, אופוס 18, 1913
*"שביעיית הקיכלי" (Amsel-Septett) אופוס 20, 1914-15
*"סוויטת המלט", 1919-21
*מוזיקה למחזה "מרלין" מאת קרל לברכט אימרמן
*מוזיקה למחזה Die armseligen Besenbinder מאת קרל האופטמן
*מוזיקה למחזה "משרד הדואר" מאת רבינדרנת טאגור
*מוזיקה למחזה "אנטיגונה" מאת סופוקלס
*מוזיקה למחזה Masse Mensch מאת ארנסט טולר
*וזיקה למחזה המלט מאת ויליאם שקספיר, אופוס 30
*מוזיקה למחזה "סימבלין" מאת שקספיר
*מוזיקה למחזה "ההתגלות השנייה" מאת אוגוסט סטרינדברג
*מוזיקה למחזה "הסערה" מאת שקספיר
*שלושה קטעים לפסנתר, 1923
*חמישיית מיתרים, אופוס 32
*"סלמבו", דרמת מחול, אופוס 34 1924
*מוזיקה למחזה Abenteuer in Moll מאת הנס בראון, 1924
*דואו סונאטה לכינור ופסנתר, 1925
*מוזיקה למחזה "דון חואן ופאוסט" מאת כריסטיאן דיטריך גראבה, 1925
*Vorspiel zu einem Revolutionsdrama, אופוס 33, 1926
*מוזיקה למחזה "מוזיקה" מאת האופטמן, 1934
*וריאציות קונצרטנטיות לפסנתר ותזמורת, 1961

## לקריאה נוספת

*Biography from Ries & Erler Music Publishers (in German)
*Levitz, Tamara. "Tiessen, Heinz". *[http://www.grovemusic.com Grove Music Online]* (subscription required). ed. L. Macy. Retrieved on March 8 2007


## קישורים חיצוניים

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מלחינים גרמנים
קטגוריה:מנצחים גרמנים
קטגוריה:גרמנים שנולדו ב-1887
קטגוריה:גרמנים שנפטרו ב-1971
ראובן בלום

**ראובן בלום** (1924 – 5 באוגוסט 2015, גרמניה) היה מפקד יחידה 515 באמ"ן (לימים יחידה 8200) בשנים 1961–1966.

## ביוגרפיה
ראובן (פטר) בלום נולד בשנת 1924 במינכן שבגרמניה. בנעוריו עלה לארץ ישראל עם משפחתו. למד בתיכון בית הכרם בירושלים. בספטמבר 1940 התגייס לחיל הספר העבר-ירדני ושירת בו עד אוקטובר 1944. שם למד הפעלת מכשירי קשר והוכשר כטכנאי אלקטרוניקה. במסגרת שירותו הגיע לבנדר עבאס שבאיראן, שם שירת כחצי שנה.

למד פיזיקה ומתמטיקה באוניברסיטה העברית בירושלים, וב-1948 התגייס לצה"ל ליחידת שפ"ן - שירות פענוח נסתרות, שפעלה בירושלים ועסקה בהאזנה לקשר האלחוטי של הערבים והבריטים ובפענוח התשדורות, ובסוף 1948 אוחדה עם יחידה "ש.מ.2" של אמ"ן. תפקידו היה קצין אחראי לנושאי טכניקה ואלקטרוניקה. בשנת 1949 נשלח על ידי מפקד היחידה מרדכי אלמוג לשליחות הרכש הראשונה מארצות הברית ומאנגליה. ב-1953 מונה לראש המדור הטכני ביחידה, שנקראה אז 515. חמש שנים היה בלום מפקד היחידה בדרגת סא"ל: במשך שנת 1959 כממלא מקום ולאחר מכן במינוי מלא מ-1962 עד מרץ 1966. בשנים אלה ניתנה תנופה גדולה למקומו של הסיגינט במערך האיסוף: הוקמו והורחבו בסיסי היחידה במרכז ובצפון, נפתחו קורסים קדם־צבאיים (קד"צים) להכשרת אלחוטנים, שלימים חלקם נכנסו לשדרת הפיקוד ביחידה. בתקופתו היחידה נכנסה לתחום הכיסוי האלינטי (מודיעין אלקטרוני) והתעצמה לראשונה יכולת המחשוב העצמאית של היחידה.

ראובן בלום סיים את שירותו בצה"ל בשנת 1966.

קיבל תואר דוקטור מטעם אוניברסיטת בון שבגרמניה.

## קישורים חיצוניים
* ראובן בלום באתר מוזיאון הלוחם היהודי במלחמת העולם השנייה

## הערות שוליים

קטגוריה:מפקדי יחידה 8200
קטגוריה:אנשי משטרת המנדט
קטגוריה:שוטרים יהודים
קטגוריה:אנשי העלייה החמישית
קטגוריה:ישראלים ילידי גרמניה
קטגוריה:בוגרי התיכון ליד האוניברסיטה
קטגוריה:בוגרי אוניברסיטת בון
קטגוריה:ישראלים שנולדו ב-1924
קטגוריה:ישראלים שנפטרו ב-2015
ואלדיס דומברובסקיס

**ואלדיס דומברובסקיס** (בלטבית: **Valdis Dombrovskis**; נולד ב-5 באוגוסט 1971) הוא פוליטיקאי לטבי, שכיהן כראש ממשלת לטביה מ-12 במרץ 2009 עד ל-22 בינואר 2014.

## ביוגרפיה
דומברובסקיס נולד ב-1971 בריגה, בירת לטביה. קיבל תואר מהפקולטה לפיזיקה ומתמטיקה מאוניברסיטת לטביה.
תואר שני בפיזיקה מאוניברסיטת מיינץ שבגרמניה ועבד במעבדה באוניברסיטת מרילנד.

דומברובסקיס נכנס לפרלמנט הלטבי ב-2002 מטעם מפלגת "העידן החדש" (בלטבית Jaunais laiks), התמנה לתפקיד שר האוצר ושימש בתפקיד זה עד 2004.
ב-12 במרץ 2009 נבחר לראשות ממשלת לטביה בתמיכת הנשיא ושלוש מתוך ארבע המפלגות בפרלמנט הלטבי הסאימה. בעקבות המשבר הממשלתי בנובמבר 2010 הרכיב את הממשלה השנייה בראשותו. לאחר בחירות של שנת 2011 הרכיב את הממשלה השלישית.

ב-27 בנובמבר 2013 עזב את התפקיד בעקבות קריסת בניין מרכז מסחרי בריגה במהלכה נהרגו 54 אזרחים.

## קישורים חיצוניים

* 

* אתרו הרשמי של דומברובסקיס (לטבית)
* עמודו של דומברובסקיס באתר הממשלה (אנגלית)

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת לטביה
קטגוריה:חברי הפרלמנט האירופי מטעם לטביה
קטגוריה:שרי האוצר של לטביה
קטגוריה:ריגה: אישים
קטגוריה:בוגרי אוניברסיטת מיינץ
קטגוריה:לטבים שנולדו ב-1971
OpenSSH

**OpenSSH** (Open Secure Shell) היא חבילת תוכנות מחשב המספקות גישה מרוחקת מאובטחת ומוצפנת על גבי רשת מחשבים על בסיס פרוטוקול SSH.

התוכנות מפותחות בקוד פתוח כאלטרנטיבה חופשית לתוכנה הקניינית SSH ולשירותים הלא מאובטחים Telnet ו-FTP. התוכנה פותחה במקור למערכת OpenBSD, אך הותאמה גם למערכות הפעלה אחרות.

הלקוח המתקשר לשרת ה-OpenSSH מאמת את זהותו באמצעות שם משתמש וסיסמה שניתנו לו במעמד ההרשמה לשרת. התעבורה בין הלקוח לבין השרת מוצפנת בשיטת RSA על ידי מפתח ציבורי (או טביעת אצבע ציבורית) ומפתח פרטי. ישנם מספר תוכנות ליישום הלקוח של ה-openSSH המאפשרות חיבור SSH גם ממערכות הפעלה אחרות. כברירת מחדל משמש פורט 22 לתעבורה של פרוטוקול SSH.

OpenSSH כולל בתוכו את האפשרות ליצור מנהור (tunneling) בין הלקוח והשרת, ולתעל תעבורה של חבילות TCP מהלקוח, היוצאות דרך אחד מהפורטים בשרת. אחד השימושים העיקריים בתוכנה זו הוא בגישה מרוחקת מאובטחת למעטפת (shell) של מערכות יוניקס, לינוקס ו-BSD, אך ישנן גם תוכנות המתבססות על אפשרות זו של מנהור והצפנת תעבורה לצורך העברת סוגים שונים של מידע בין מחשבים באופן מאובטח ומוצפן.

## Portable OpenSSH
השם "OpenSSH" כשלעצמו משמש רק לגרסה של OpenSSH אשר מפותחת כחלק ממערכת ההפעלה OpenBSD. מערכות הפעלה אחרות משתמשות בגרסה מענף פיתוח שונה של התוכנה, שנקראת Portable OpenSSH מכיוון שהיא יבילה (portable) למערכות הפעלה רבות אחרות. מספרי הגרסה של OpenSSH הם מהצורה A.B ואילו מספר הגרסה של Portable OpenSSH הוא מהצורה A.BpC, כלומר גרסת Portable מס' C המבוססת על OpenSSH בגרסה A.B.

## קישורים חיצוניים

* 
* הסבר על השימוש ב־OpenSSH, חלק א', חלק ב' 

## הערות שוליים

קטגוריה:אבטחת מחשבים
קטגוריה:תוכנה חופשית
קטגוריה:תוכנות מערכת
שמעון מזא"ה

**שמעון מזא"ה** (3 בספטמבר 1907 – 29 ביוני 2000) היה אלוף בצה"ל, אגרונום ואיש עסקים ישראלי. כיהן כראש אגף כוח האדם בשנים 1949–1952.

## קורות חייו
מזא"ה נולד ברוסיה וגדל בגרמניה. בנעוריו היה חבר בתנועת הנוער היהודית "בלאו וייס". הוא למד אגרונומיה בגרמניה, איטליה וצרפת, השלים תואר דוקטור למדעים, ועלה לארץ ישראל בשנת 1931. עבד כחוקר בתחנת הניסיונות ברחובות, ועסק שם בגידולי שדה.

### בצבא הבריטי ובצה"ל
מזא"ה הצטרף לארגון ההגנה ב-1933 והתנדב לצבא הבריטי בתקופת מלחמת העולם השנייה. הוא שירת בחיל התובלה, ולאחר הקמתה של הבריגדה היהודית פיקד על יחידת האספקה של החי"ל באירופה. במלחמת העצמאות היה ממקימי שירות ההספקה בצה"ל, ועמד בראשו עד מאי 1949. המערכת שהקים הורכבה ממספר שירותי משנה: שירות המזון, שירות הדלק, שירות הציוד, שירות התחבורה, שירות בהמות משא ורכיבה, ושירות הכלבים.

לאחר תקופת השתלמות בארצות הברית התמנה ב-9 באוקטובר 1949 לראש אגף כוח אדם. מינויו לתפקיד מפתח זה, היה תוצאה של הצלחתו בארגון והקמת שירות ההספקה, כפי שכתב לו הרמטכ"ל יעקב דורי עם כניסתו לתפקיד:

מזא"ה כיהן בתפקיד עד שנת 1952, אז החליף אותו צבי צור.

### אחרי שחרורו מצה"ל
ב-1955 סיים מזא"ה את שירותו בצה"ל, ופנה לעסקים. בשותפות עם משקיעים מחו"ל הקים חברה פרטית לגידולים חקלאיים בשם "מגל". חוות מגל, ליד קיבוץ חצור וגן יבנה, עסקה בעיקר בגידול כותנה וסלק סוכר. כמו כן, עבדה החברה פרדסים. באותה תקופה היה מזא"ה נשיא ארגון מגדלי הכותנה בישראל. בסוף שנות ה-60' ותחילת שנות ה-70' היה הנציג הקבוע של ישראל בארגון המזון והחקלאות של האו"ם ברומא.

## קישורים חיצוניים

* שמעון מזא"ה באתר מוזיאון הלוחם היהודי
* 
* 

## הערות שוליים

קטגוריה:פעילים ציונים בגרמניה
קטגוריה:חברי בלאו וייס
קטגוריה:ישראלים ילידי האימפריה הרוסית
קטגוריה:לוחמי ההגנה
קטגוריה:לוחמי הבריגדה היהודית
קטגוריה:קציני לוגיסטיקה ראשיים
קטגוריה:ראשי אגף כוח האדם
קטגוריה:אלופי צה"ל
קטגוריה:אנשי העלייה החמישית
קטגוריה:אגרונומים ישראלים
קטגוריה:אגרונומים ביישוב
קטגוריה:סגל מכון וולקני
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1907
קטגוריה:ישראלים שנפטרו ב-2000